stanford-oval/wikipedia huggingface dataset:
กีฬาสกีลงเขาในโอลิมปิกฤดูหนาว 2018

| กีฬาสกีลงเขา ในโอลิมปิกฤดูหนาวครั้งที่ 23 |
| --- | --- |
สนาม: ศูนย์กีฬาสกีลงเขาช็องซ็อน (ความเร็ว) ศูนย์กีฬาสกีลงเขาย็องพย็อง (เทคนิค)  ช็องซ็อนและพย็องชัง, ประเทศเกาหลีใต้
วันที่: 12–24 กุมภาพันธ์ พ.ศ. 2561
จำนวนรายการ: 11 (ชาย 5, หญิง 5, ผสม 1)
จำนวนนักกีฬา: 322 คน  จาก 80 ประเทศ
← 20142022 →
| กีฬาสกีลงเขา ใน โอลิมปิกฤดูหนาว 2018 |
| --- | --- | --- |

รอบคัดเลือก 
| Combined | ชาย | หญิง |
| Downhill | ชาย | หญิง |
| Giant slalom | ชาย | หญิง |
| Slalom | ชาย | หญิง |
| Super-G | ชาย | หญิง |
Team event:  mixed
ด ค ก
กีฬาสกีลงเขาในโอลิมปิกฤดูหนาว 2018  เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 11 รายการ
เวลาจะยึดตามเวลามาตรฐานเกาหลี (UTC+9).
| วัน | เวลา | รายการ |
| --- | --- | --- |
| 13 กุมภาพันธ์ | 11:30 15:00 | ผสม บุคคลชาย |
| 15 กุมภาพันธ์ | 10:00 13:45 | ไจแอนท์สลาลอม บุคคหญิง |
| 15 กุมภาพันธ์ | 11:30 | ดาวน์ฮิลล์ บุคคลชาย |
| 16 กุมภาพันธ์ | 10:00 13:15 | สลาลอม บุคคหญิง |
| 16 กุมภาพันธ์ | 11:00 | ซูเปอร์จี บุคคลชาย |
| 17 กุมภาพันธ์ | 12:00 | ซูเปอร์จี บุคคลหญิง |
| 18 กุมภาพันธ์ | 10:15 13:45 | ไจแอนท์สลาลอม บุคคชาย |
| 21 กุมภาพันธ์ | 11:00 | ดาวน์ฮิลล์ บุคคลหญิง |
| 22 กุมภาพันธ์ | 10:00 13:30 | สลาลอม บุคคชาย |
| 22 กุมภาพันธ์ | 11:30 15:00 | ผสม บุคคลหญิง |
| 24 กุมภาพันธ์ | 11:00 | ทีมผสม |
ผสม บุคคลชาย ได้เลื่อนการแข่งขันจากวันที่ 11 กุมภาพันธ์ ไปยัง 15 กุมภาพันธ์ เนื่องจากประสบปัญหาลมที่พัดอย่างรุนแรง
ไจแอนท์สลาลอม บุคคหญิง ได้เลื่อนการแข่งขันจากวันที่ 12 กุมภาพันธ์ ไปยัง 15 กุมภาพันธ์ เนื่องจากประสบปัญหาลมที่พัดอย่างรุนแรง
สลาลอม บุคคหญิง ได้เลื่อนการแข่งขันจากวันที่ 14 กุมภาพันธ์ ไปยัง 16 กุมภาพันธ์ เนื่องจากประสบปัญหาลมที่พัดอย่างรุนแรง
ซูเปอร์จี บุคคชาย ได้เลื่อนการแข่งขันจากวันที่ 15 กุมภาพันธ์ ไปยัง 16 กุมภาพันธ์ เนื่องจากตารางการแข่งขันที่ทับซ้อน
ผสม บุคคลหญิง ได้เลื่อนการแข่งขันจากวันที่ 23 กุมภาพันธ์ มายัง 22 กุมภาพันธ์
ตารางการแข่งขัน > ข้อมูลการแข่งขัน

| วัน | รายการ | ความสูง จุดเริ่มต้น | ความสูง จุดสิ้นสุด | ผลต่าง ความสูง | ระยะทาง | ค่าเฉลี่ย ความชัน |
| --- | --- | --- | --- | --- | --- | --- |
| 15 กุมภาพันธ์ | ดาวน์ฮิลล์ – บุคคลชาย | 1,370 m (4,495 ft) | 545 m (1,788 ft) | 825 m (2,707 ft) | 2.965 km (1.842 mi) | 27.8% |
| 21 กุมภาพันธ์ | ดาวน์ฮิลล์ – บุคคลหญิง | 1,275 m (4,183 ft) | 545 m (1,788 ft) | 730 m (2,395 ft) | 2.775 km (1.724 mi) | 26.3% |
| 13 กุมภาพันธ์ | ดาวน์ฮิลล์ – (SC) – บุคคลชาย | 1,195 m (3,921 ft) | 545 m (1,788 ft) | 650 m (2,133 ft) | 2.050 km (1.274 mi) | 31.7% |
| 22 กุมภาพันธ์ | ดาวน์ฮิลล์ – (SC) – บุคคลหญิง |  1,275 m (4,183 ft) |  545 m (1,788 ft) |  730 m (2,400 ft) |  2.775 km (1.724 mi) | 26.3% |
| 16 กุมภาพันธ์ | ซูเปอร์จี – บุคคลชาย | 1,195 m (3,921 ft) | 545 m (1,788 ft) | 650 m (2,133 ft) | 2.322 km (1.443 mi) | 28% |
| 17 กุมภาพันธ์ | ซูเปอร์จี – บุคคลหญิง | 1,130 m (3,707 ft) | 545 m (1,788 ft) | 585 m (1,919 ft) | 2.010 km (1.249 mi) | 29.1% |
| 18 กุมภาพันธ์ | ไจแอนท์สลาลอม – บุคคลชาย | 1,405 m (4,610 ft) | 965 m (3,166 ft) | 440 m (1,444 ft) |  1.326 km (0.824 mi) | 33.2% |
| 15 กุมภาพันธ์ | ไจแอนท์สลาลอม – บุคคลหญิง | 1,365 m (4,478 ft) | 965 m (3,166 ft) | 400 m (1,312 ft) |  1.250 km (0.777 mi) | 32.0% |
| 22 กุมภาพันธ์ | สลาลอม – บุคคลชาย | 1,176 m (3,858 ft) | 965 m (3,166 ft) | 211 m (692 ft) |  0.575 km (0.357 mi) | 36.7% |
| 16 กุมภาพันธ์ | สลาลอม – บุคคลหญิง | 1,169 m (3,835 ft) | 965 m (3,166 ft) | 204 m (669 ft) |  0.556 km (0.345 mi) | 36.7% |
| 13 กุมภาพันธ์ | สลาลอม – (SC) – บุคคลชาย | 745 m (2,444 ft) | 545 m (1,788 ft) | 200 m (656 ft) |  0.521 km (0.324 mi) | 38.4% |
| 22 กุมภาพันธ์ | สลาลอม – (SC) – บุคคลหญิง | 724 m (2,375 ft) | 545 m (1,788 ft) | 179 m (587 ft) |  0.515 km (0.320 mi) | 34.8% |
| 24 กุมภาพันธ์ | ทีม | 1,041 m (3,415 ft) | 961 m (3,153 ft) | 80 m (262 ft) |  0.265 km (0.165 mi) | 30.2% |
ประเทศที่เข้าร่วม

มีนักกีฬาทั้งหมด 322 คนจาก 80 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
| คณะกรรมการโอลิมปิกแห่งชาติที่เข้าร่วมการแข่งขัน |
| --- | --- |
   แอลเบเนีย (2)   อันดอร์รา (3)   อาร์เจนตินา (2)   อาร์มีเนีย (1)   ออสเตรเลีย (3)   ออสเตรีย (22)   อาเซอร์ไบจาน (1)   เบลารุส (2)   เบลเยียม (4)   โบลิเวีย (1)   บอสเนียและเฮอร์เซโกวีนา (2)   บราซิล (1)   บัลแกเรีย (3)   แคนาดา (14)   ชิลี (3)   จีน (2)   โคลอมเบีย (1)   โครเอเชีย (10)   ไซปรัส (1)   เช็กเกีย (9)   เดนมาร์ก (2)   ติมอร์-เลสเต (1)   เอริเทรีย (1)   เอสโตเนีย (2)   ฟินแลนด์ (2)   ฝรั่งเศส (22)   จอร์เจีย (2)   เยอรมนี (14)   สหราชอาณาจักร (4)   กรีซ (2)   ฮ่องกง (1)   ฮังการี (4)   ไอซ์แลนด์ (2)   อิหร่าน (2)   ไอร์แลนด์ (2)   อิสราเอล (1)   อิตาลี (20)   ญี่ปุ่น (4)   คาซัคสถาน (2)   เคนยา (1)   คอซอวอ (1)   คีร์กีซสถาน (1)   ลัตเวีย (2)   เลบานอน (2)   ลีชเทินชไตน์ (2)   ลิทัวเนีย (2)   ลักเซมเบิร์ก (1)   มาซิโดเนีย (1)   มาดากัสการ์ (1)   มาเลเซีย (1)   มอลตา (1)   เม็กซิโก (2)   มอลโดวา (1)   โมนาโก (2)   มอนเตเนโกร (2)   โมร็อกโก (1)   นิวซีแลนด์ (3)   เกาหลีเหนือ (3)   นอร์เวย์ (11)   นักกีฬาโอลิมปิกจากรัสเซีย (5)   ปากีสถาน (1)   ฟิลิปปินส์ (1)   โปแลนด์ (3)   โปรตุเกส (1)   ปวยร์โตรีโก (1)   โรมาเนีย (2)   ซานมารีโน (1)   เซอร์เบีย (3)   สโลวาเกีย (7)   สโลวีเนีย (11)   แอฟริกาใต้ (1)   เกาหลีใต้ (4)   สเปน (2)   สวีเดน (10)   สวิตเซอร์แลนด์ (22)   ไทย (2)   ตุรกี (2)   ยูเครน (2)   สหรัฐ (22)   อุซเบกิสถาน (1)
เข้าร่วมในปี 2014 แต่ไม่ได้เข้าร่วมปี 2018: เข้าร่วมในปี 2018 แต่ไม่ได้เข้าร่วมปี 2014
  หมู่เกาะเคย์แมน   อินเดีย   เปรู   รัสเซีย   ทาจิกิสถาน   โตโก   เวเนซุเอลา   หมู่เกาะเวอร์จิน   ซิมบับเว :   เบลเยียม   โบลิเวีย   โคลอมเบียก   เอริเทรียก   ฮ่องกงก   เคนยาก   คอซอวอก   ลักเซมเบิร์ก   มาดากัสการ์   มาเลเซียก   เกาหลีเหนือ   ฟิลิปปินส์   นักกีฬาโอลิมปิกจากรัสเซียก 
ก  ประเทศที่เข้าร่วมครั้งแรก
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ออสเตรีย (AUT) | 3 | 2 | 2 | 7 |
| 2 |  สวิตเซอร์แลนด์ (SUI) | 2 | 3 | 2 | 7 |
| 3 |  สวีเดน (SWE) | 2 | 0 | 0 | 2 |
| 4 |  นอร์เวย์ (NOR) | 1 | 4 | 2 | 7 |
| 5 |  สหรัฐ (USA) | 1 | 1 | 1 | 3 |
| 6 |  อิตาลี (ITA) | 1 | 0 | 1 | 2 |
| 7 |  เช็กเกีย (CZE) | 1 | 0 | 0 | 1 |
| 8 |  ฝรั่งเศส (FRA) | 0 | 1 | 2 | 3 |
| 9 |  ลีชเทินชไตน์ (LIE) | 0 | 0 | 1 | 1 |
| รวม | รวม | 11 | 11 | 11 | 33 |
สรุปเหรียญรางวัล > ประเภทชาย

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ดาวน์ฮิลล์ รายละเอียด | อัคเซล ลุนด์ สวินดัล  นอร์เวย์ | 1:40.25 | เชทิล ยานสรุด  นอร์เวย์ | 1:40.37 | เบอัท ฟอยซ์  สวิตเซอร์แลนด์ | 1:40.43 |
| ซูเปอร์จี รายละเอียด | มัทเทียส ไมเออร์  ออสเตรีย | 1:24.44 | เบอัท ฟอยซ์  สวิตเซอร์แลนด์ | 1:24.57 | เชทิล ยานสรุด  นอร์เวย์ | 1:24.62 |
| ไจแอนท์สลาลอม รายละเอียด | มาร์เซล เฮียร์เชอร์  ออสเตรีย | 2:18.04 | เฮนริค คริสตอฟเฟอร์เซน  นอร์เวย์ | 2:19.31 | อาเล็กซี แป็งตูโรลต์  ฝรั่งเศส | 2:19.35 |
| สลาลอม รายละเอียด | อันเดร มีห์เรอร์  สวีเดน | 1:38.99 | ราโมน เซนฮอยเซิร์น  สวิตเซอร์แลนด์ | 1:39.33 | มีคาเอล มัทท์  ออสเตรีย | 1:39.66 |
| ผสม รายละเอียด | มาร์เซล เฮียร์เชอร์  ออสเตรีย | 2:06.52 | อาเล็กซี แป็งตูโรลต์  ฝรั่งเศส | 2:06.75 | วิกตอร์ มูฟาต์-ฌ็องเดต์  ฝรั่งเศส | 2:07.54 |
สรุปเหรียญรางวัล > ประเภทหญิง

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ดาวน์ฮิลล์ รายละเอียด | โซฟีอา กอจจีอา  อิตาลี | 1:39.22 | รายนีลด์ โมวิงเกล  นอร์เวย์ | 1:39.31 | ลินด์ซี่ย์ วอนน์  สหรัฐ | 1:39.69 |
| ซูเปอร์จี รายละเอียด | เอสเตอร์ เลเดทสกา  เช็กเกีย | 1:21.11 | อันนา ไฟท์  ออสเตรีย | 1:21.12 | ทีน่า ไวราเทอร์  ลีชเทินชไตน์ | 1:21.22 |
| ไจแอนท์สลาลอม รายละเอียด | มิเคลา ชิฟฟริน  สหรัฐ | 2:20.02 | รายนีลด์ โมวิงเกล  นอร์เวย์ | 2:20.41 | เฟเดริกา บริญโญเน  อิตาลี | 2:20.48 |
| สลาลอม รายละเอียด | ฟรีด้า ฮันส์ด็อตเตอร์  สวีเดน | 1:38.63 | เวนดี้ โฮลเดอเนอร์  สวิตเซอร์แลนด์ | 1:38.68 | คาทารีนา กัลล์ฮูเบอร์  ออสเตรีย | 1:38.95 |
| ผสม รายละเอียด | มิเชลล์ กีซิน  สวิตเซอร์แลนด์ | 2:20.90 | มิเคลา ชิฟฟริน  สหรัฐ | 2:21.87 | เวนดี้ โฮลเดอเนอร์  สวิตเซอร์แลนด์ | 2:22.34 |
สรุปเหรียญรางวัล > ประเภทผสม

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมผสม รายละเอียด |  สวิตเซอร์แลนด์ (SUI) ลูคา แอร์นี เดนิส ไฟเออร์อาเบินด์ เวนดี้ โฮลเดอเนอร์ ดาเนียล ยูล ราโมน เซนฮอยเซิร์น   |  ออสเตรีย (AUT) ชเตฟานี บรุนเนอร์ มานูเอล เฟลเลอร์ คาทารีนา กัลล์ฮูเบอร์ คาทารีนา ลีนส์แบร์เกอร์ มีคาเอล มัทท์ มาร์โค ชวาร์ซ |  นอร์เวย์ (NOR) เซบัสเตียน ฟอสส์-ซูเลโวก นีนา ฮาเวอร์-เลอเซท ไลฟ์ คริสเตียน เนสท์วูล์ด-ฮาวเกน คริสติน ลีสดาห์ล โยนาธัน นอร์ดบ็อตเตน มาเรน เชิลด์ |
หม่อมเจ้าจุลเจิม ยุคล

| หม่อมเจ้าจุลเจิม ยุคล |
| --- | --- |
ประสูติ: 22 มกราคม พ.ศ. 2490 (77 ปี)
หม่อม: หม่อมศิริพร ยุคล ณ อยุธยา หม่อมอัญชลี ยุคล ณ อยุธยา
พระบุตร: หม่อมราชวงศ์รังษิพันธ์ ยุคล หม่อมราชวงศ์จันทรลัดดา ยุคล หม่อมราชวงศ์แม้นนฤมาส ยุคล หม่อมราชวงศ์จันทรนิภา ยุคล
ราชสกุล: ยุคล
ราชวงศ์: จักรี
พระบิดา: พระเจ้าวรวงศ์เธอ พระองค์เจ้าอนุสรมงคลการ
พระมารดา: หม่อมอุบล ยุคล ณ อยุธยา
พลตรี หม่อมเจ้าจุลเจิม ยุคล (เกิด 22 มกราคม พ.ศ. 2490) หรือ ท่านชายใหม่ เป็นพระโอรสในพระเจ้าวรวงศ์เธอ พระองค์เจ้าอนุสรมงคลการ กับ หม่อมอุบล ยุคล ณ อยุธยา ถือเป็นรัชทายาทโดยสันนิษฐาน ลำดับที่ 6 ตามกฎมณเฑียรบาลว่าด้วยการสืบราชสันตติวงศ์
พระประวัติ

หม่อมเจ้าจุลเจิม ยุคล (ท่านชายใหม่) ประสูติเมื่อวันที่ 22 มกราคม พ.ศ. 2490 เป็นพระโอรสในพระเจ้าวรวงศ์เธอ พระองค์เจ้าอนุสรมงคลการ กับหม่อมอุบล ยุคล ณ อยุธยา (สุฤทธิ์) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าจุลเจิม ทรงมีเชษฐา เชษฐภคินี และขนิษฐา ร่วมอุทร 4 องค์ คือ
มาลินีมงคล อมาตยกุล (ท่านหญิงหยอย; 24 มิถุนายน พ.ศ. 2483)
ปัทมนรังษี เสนาณรงค์ (ท่านหญิงเม้า; 12 สิงหาคม พ.ศ. 2484)
หม่อมเจ้าชาตรีเฉลิม ยุคล (ท่านชายมุ้ย; 29 พฤศจิกายน พ.ศ. 2485)
หม่อมเจ้านภดลเฉลิมศรี ยุคล (ท่านหญิงยุ้ย; 23 ตุลาคม พ.ศ. 2496)
ทรงศึกษาชั้นประถมที่วชิราวุธวิทยาลัย และชั้นมัธยมศึกษาตอนต้นที่โรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนจะได้รับการส่งไปศึกษาต่อจนจบมัธยมศึกษาตอนปลายที่โรงเรียน Kemper Military School รัฐมิสซูรี สหรัฐ และทรงศึกษาต่อจนจบปริญญาตรีด้านวิศวกรรมไฟฟ้า จากมหาวิทยาลัย Western Pacific University (ปัจจุบันคือมหาวิทยาลัย California Miramar University) และหลักสูตรปริญญาโทด้านการจัดการกีฬา
การทรงงาน

รับราชการทหาร ยศร้อยตรี ศูนย์สงครามพิเศษหน่วยกองรบที่ 1 (กรพ.) ค่ายวชิราลงกรณ์ จังหวัดลพบุรี
นายทหารประจำส่วนพระองค์สมเด็จพระบรมโอรสาธิราชฯ สยามมกุฎราชกุมาร กองทหารมหาดเล็ก
รับราชการที่กรมข่าวทหารบก ช่วยราชการในกองอำนวยการรักษาความปลอดภัย (กรป.)
ราชองครักษ์พิเศษรักษาพระองค์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ผู้ช่วยผู้อำนวยการสำนักนโยบายและแผน กรมราชองครักษ์
อดีตประธานสโมสรฟุตบอลราชวิถี
ราชการสนาม ปฏิบัติหน้าที่ป้องกันและปราบปราม ผกค พื้นที่เขาค้อ จังหวัดเพชรบูรณ์ เมื่อปี 2518 ได้รับพระราชทานเหรียญพิทักษ์เสรีชน (ส.ช.2) ประเภทที่ 2 จากเหตุการณที่เขาค้อ ปี 2518
พลตรีหม่อมเจ้าจุลเจิม ยุคล ได้รับพระมหากรุณาธิคุณจากพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานยศทหารชั้นนายพลเป็นกรณีพิเศษ จากพลตรี เป็น พลเอก ในปี 2562 เป็นนายทหารพิเศษ ประจำกรมทหารมหาดเล็กราชวัลลภ รักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัย รักษาพระองค์ สนองพระเดชพระคุณเป็นราชองครักษ์พิเศษใน พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว รัชกาลที่ 10 ต่อมาเมื่อวันที่ 7 พฤศจิกายน 2566 ได้มีพระบรมราชโองการโปรดเกล้าฯ ให้ลดยศของพลเอกหม่อมเจ้าจุลเจิม ยุคล ลงเป็นพลตรีตามเดิม ซึ่งหลังจากนั้นไม่นาน หม่อมเจ้าจุลเจิมทรงโพสต์กลอนราชสวัสดิ์ผ่านเฟสบุ๊กของพระองค์
การทรงงาน > การปฏิบัติหน้าที่ในพระราชพิธีบรมราชาภิเษก พุทธศักราช 2562

หม่อมเจ้าจุลเจิม ยุคล ได้ทรงปฏิบัติหน้าที่สำคัญเนื่องในพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว พุทธศักราช 2562 สมเด็จพระเจ้าอยู่หัวทรงสรงพระมุรธาภิเษก โดยพลตรี หม่อมเจ้าจุลเจิม ยุคล ได้ถวายบังคม 3 ครั้ง แล้วเสด็จขึ้นมณฑปพระกระยาสนานและทูลเกล้า ฯ ถวายน้ำเทพมนตร์ด้วยพระเต้านวเคราะห์ รัชกาลที่ 4 ทรงวักน้ำจากพระเต้านวเคราะห์ รัชกาลที่ 4 และทรงแตะที่พระนลาฏ เสร็จแล้ว พลตรีหม่อมเจ้าจุลเจิมยุคล เสด็จลงจากมณฑปพระกระยาสนาน และถวายบังคม 3 ครั้ง
ชีวิตส่วนองค์

หม่อมเจ้าจุลเจิมเสกสมรส 2 ครั้ง ในครั้งแรกกับหม่อมศิริพร ยุคล ณ อยุธยา (เสนาลักษณ์) ซึ่งถึงแก่กรรมด้วยโรคมะเร็งเมื่อวันที่ 12 พฤษภาคม  พ.ศ. 2532 มีโอรส - ธิดา 2 คน คือ
หม่อมราชวงศ์รังษิพันธ์ ยุคล (คุณชายเหมา; 15 มีนาคม พ.ศ. 2518)
หม่อมราชวงศ์จันทรลัดดา ยุคล (คุณหญิงแอร์; 4 พฤศจิกายน พ.ศ. 2520)
ต่อมาได้เสกสมรสใหม่กับหม่อมอัญชลี ยุคล ณ อยุธยา (ขัติยสุรินทร์) ในปี พ.ศ. 2533 มีธิดา 2 คน คือ
หม่อมราชวงศ์แม้นนฤมาส ยุคล (คุณหญิงแม้น; 17 กันยายน พ.ศ. 2533)
หม่อมราชวงศ์จันทรนิภา ยุคล (คุณหญิงไหม; 3 มกราคม พ.ศ. 2535)
พระเกียรติยศ

| ธรรมเนียมพระยศของ หม่อมเจ้าจุลเจิม ยุคล |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
ลำดับโปเจียม: 25
พระเกียรติยศ > เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
ตัวต้านทาน

ตัวต้านทานแบบมีขาออกทางปลายแบบหนึ่ง
ตัวต้านทาน หรือ รีซิสเตอร์ (อังกฤษ: resistor) เป็นอุปกรณ์ไฟฟ้าชนิดหนึ่งที่มีคุณสมบัติในการต้านการไหลผ่านของกระแสไฟฟ้า ทำด้วยลวดต้านทานหรือถ่านคาร์บอน เป็นต้น นั่นคือ ถ้าอุปกรณ์นั้นมีความต้านทานมาก กระแสไฟฟ้าที่ไหลผ่านจะน้อยลง เป็นอุปกรณ์ไฟฟ้าชนิดพาสซีฟสองขั้ว ที่สร้างความต่างศักย์ไฟฟ้าคร่อมขั้วทั้งสอง (V) โดยมีสัดส่วนมากน้อยตามปริมาณกระแสไฟฟ้าที่ไหลผ่าน (I) อัตราส่วนระหว่างความต่างศักย์ และปริมาณกระแสไฟฟ้า ก็คือ ค่าความต้านทานทางไฟฟ้า หรือค่าความต้านทานของตัวนำมีหน่วยเป็นโอห์ม (สัญลักษณ์: Ω) เขียนเป็นสมการตามกฏของโอห์ม ดังนี้
ค่าความต้านทานนี้ถูกกำหนดว่าเป็นค่าคงที่สำหรับตัวต้านทานธรรมดาทั่วไปที่ทำงานภายในค่ากำลังงานที่กำหนดของตัวมันเอง
ตัวต้านทานทำหน้าที่ลดการไหลของกระแสและในเวลาเดียวกันก็ทำหน้าที่ลดระดับแรงดันไฟฟ้าภายในวงจรทั่วไป อาจเป็นแบบค่าความต้านทานคงที่ หรือค่าความต้านทานแปรได้ เช่นที่พบในตัวต้านทานแปรตามอุณหภูมิ (อังกฤษ: thermistor), ตัวต้านทานแปรตามแรงดัน (อังกฤษ: varistor), ตัวหรี่ไฟ (อังกฤษ: trimmer), ตัวต้านทานแปรตามแสง (อังกฤษ: photoresistor) และตัวต้านทานปรับด้วยมือ (อังกฤษ: potentiometer)
ตัวต้านทานเป็นชิ้นส่วนธรรมดาของเครือข่ายไฟฟ้าและวงจรอิเล็กทรอนิกส์ และเป็นที่แพร่หลาย ในอุปกรณ์อิเล็กทรอนิกส์ ตัวต้านทานในทางปฏิบัติจะประกอบด้วยสารประกอบและฟิล์มต่าง ๆ เช่นเดียวกับ สายไฟต้านทาน (สายไฟที่ทำจากโลหะผสมความต้านทานสูง เช่น นิกเกิล-โครเมียม) ยังถูกนำไปใช้ในวงจรรวม โดยเฉพาะอย่างยิ่งในอุปกรณ์แอนะล็อก และยังสามารถรวมเข้ากับวงจรไฮบริดและวงจรพิมพ์
ฟังก์ชันทางไฟฟ้าของตัวต้านทานจะถูกกำหนดโดยค่าความต้านทานของมัน ตัวต้านทานเชิงพาณิชย์ทั่วไปถูกผลิตในลำดับขนาดที่มากกว่าเก้าขั้น ค่าความต้านทานที่กำหนดจะอยู่ภายในเกณฑ์ความคลาดเคลื่อนของการผลิตตามที่ระบุไว้ ตัวต้านทานที่ถูกใช้ในการออกแบบทางอิเล็กทรอนิกส์ อาจต้องการความแม่นยำตามการใช้งานเฉพาะของมัน นอกจากนี้ค่าสัมประสิทธิ์อุณหภูมิของความต้านทานยังอาจต้องพิจารณาในการใช้งานบางอย่าง ตัวต้านทานในทางปฏิบัติยังต้องมีการระบุระดับพลังงานสูงสุดที่ทนได้ซึ่งจะต้องเกินกว่าการกระจายความร้อนของตัวต้านทานที่คาดว่าจะเกิดขึ้นในวงจรเฉพาะ สิ่งนี้เป็นข้อพิจารณาหลักในการใช้งานกับอิเล็กทรอนิกส์กำลัง ตัวต้านทานที่มีอัตรากำลังที่สูงกว่าก็จะมีขนาดที่ใหญ่กว่าและอาจต้องใช้แผ่นระบายความร้อน (heat sink) ในวงจรไฟฟ้าแรงดันสูงอาจต้องให้ความสนใจกับอัตราแรงดันการทำงานสูงสุดของตัวต้านทาน ถ้าไม่ได้พิจารณาถึงแรงดันไฟฟ้าในการทำงานขั้นต่ำสุดสำหรับตัวต้านทาน ความล้มเหลวอาจก่อให้เกิดการใหม้ของตัวต้านทาน เมื่อกระแสไหลผ่านตัวมัน
หน่วย

โอห์ม (สัญลักษณ์: Ω) เป็นหน่วย SI ของความต้านทานไฟฟ้า ถูกตั้งชื่อตาม จอร์จ ไซมอนโอห์ม หนึ่งโอห์มเทียบเท่ากับหนึ่งโวลต์ต่อหนึ่งแอมแปร์ เนื่องจากตัวต้านทานถูกระบุค่าและถูกผลิตในจำนวนที่เยอะมาก หน่วยที่หาได้เป็นมิลลิโอห์ม(1 mΩ = 10−3 Ω), กิโลโอห์ม (1 kΩ = 103 Ω) และ เมกะโอห์ม (1 MΩ = 106 Ω) ยังมีในการใช้งานทั่วไป
ค่าตรงข้ามความต้านทานเรียกว่าค่า conductance ต้วย่อ G = 1/R และมีหน่วยวัดเป็น siemens (หน่วย SI) บางครั้งเรียกว่า mho ดังนั้นซีเมนส์เป็นส่วนกลับของโอห์ม:  S=\Omega ^{-1} แม้ว่าแนวคิดของ conductance มักจะถูกใช้ในการวิเคราะห์วงจร ตัวต้านทานในทางปฏิบัติจะถูกระบุไว้เสมอในแง่ของความต้านทาน (โอห์ม) มากกว่าค่า conductance
สัญลักษณ์ทางอิเล็กทรอนิกส์

สัญลักษณ์ที่ใช้สำหรับตัวต้านทานในวงจรแตกต่างไปตามมาตรฐานของแต่ละประเทศ สัญลักษณ์ทั่วไปมีสองอย่าง ดังนี้
สัญลักษณ์แบบ IEC (International Electrotechnical Commission)
สัญลักษณ์ที่จะระบุค่าของตัวต้านทานในวงจรจะแตกต่างกันไปเช่นกัน สัญลักษณ์ของยุโรป เลี่ยงการใช้ตัวคั่นทศนิยมและคำนำหน้าสัญลักษณ์แบบ SI แทนสำหรับค่าเฉพาะอย่าง ตัวอย่างเช่น 8k2 ในวงจรไดอะแกรมจะบ่งชี้ค่าความต้านทานของ 8.2 kΩ เลขศูนย์ที่เพิ่มเข้าไปจะบ่งบอกถึงความอดทนที่เข้มงวดมาก ตัวอย่างเช่น 15M0 เมื่อค่าสามารถแสดงโดยไม่ต้องใช้คำนำหน้า SI, 'R' ถูกนำมาใช้แทนตัวคั่นทศนิยม ตัวอย่างเช่น 1R2 บ่งชี้ 1.2 Ω และ 18R แสดง 18 Ω การใช้สัญลักษณ์คำนำหน้า SI หรือตัวอักษร 'R' หลีกเลี่ยงปัญหาที่ตัวคั่นทศนิยมมีแนวโน้มที่จะ 'หายไป' เมื่อมีการถ่ายเอกสารแผนภาพวงจรพิมพ์
ทฤษฎีการทำงาน > กฎของโอห์ม

บทความหลัก: กฎของโอห์ม
พฤติกรรมของตัวต้านทานในอุดมคติจะถูกกำหนดโดยความสัมพันธ์ที่ระบุไว้ในกฎของโอห์มดังนี้:
กฎของโอห์มระบุว่า แรงดันไฟฟ้า (V) ที่ตกคร่อมความต้านทานจะเป็นสัดส่วนกับกระแส (I) เมื่อค่าคงที่ของสัดส่วนเป็นความต้านทาน (R)
ในส่วนที่เท่าเทียมกัน กฎของโอห์มสามารถระบุได้ว่า:
สมการนี้กำหนดว่ากระแส (I) เป็นสัดส่วนกับแรงดันไฟฟ้า (V) และแปรผกผันกับความต้านทาน (R) สมการนี้จะถูกนำมาใช้โดยตรงในการคำนวณในทางปฏิบัติ ตัวอย่างเช่นถ้าตัวต้านทาน 300 โอห์ม ต่อคร่อมระหว่างขั้วของแบตเตอรี่ 12 โวลต์ ดังนั้นกระแส 12/300 = 0.04 แอมแปร์ (หรือ 40 มิลลิแอมแปร์) จะไหลผ่านตัวต้านทานตัวนั้น
ทฤษฎีการทำงาน > ตัวต้านทานต่ออนุกรมและต่อขนาน

ในการต่อแบบอนุกรม กระแสที่ไหลผ่านตัวต้านทานทุกตัวมีจำนวนเท่ากัน แต่แรงดันไฟฟ้าในแต่ละตัวต้านทานจะเป็นสัดส่วนกับความต้านทานของมัน ความต่างศักย์(แรงดัน)ที่เห็นตกคร่อมในเครือข่ายทั้งหมดคือผลรวมของแรงดันไฟฟ้าเหล่านั้น ความต้านทานรวมสามารถหาได้จากผลรวมของความต้านทานของแต่ละตัวเหล่านั้น
ในกรณีพิเศษ, ตัวต้านทานของจำนวน N ตัวมีความต้านทานเท่ากันเท่ากับ R ต่อกันแบบอนุกรม ความต้านทานรวมจะเท่ากับ NxR ดังนั้นหากตัวต้านทานหนึ่งตัวขนาด 100K โอห์ม ต่ออนุกรมกับตัวต้านทานขนาด 22K โอห์มหนึ่งตัว ความต้านทานรวมจะเท่ากับ 122K โอห์ม ทั้งสองตัวนี้จะทำงานในวงจรราวกับว่าพวกมันเป็นตัวต้านทานตัวเดียวที่มีค่าความต้านทาน 122K โอห์ม; สาม ตัวต้านทานขนาด 22K โอห์ม(จำนวน = 3, R = 22K ) จะสร้างความต้านทานเท่ากับ 3x22K = 66K โอห์ม
ตัวต้านทานที่ต่อแบบขนานกัน ความต่างศักย์ (แรงดัน) ของแต่ละตัวจะมีค่าเท่ากัน แต่กระแสทั้งหมดจะเท่ากับกระแสที่ไหลผ่านตัวต้านทานแต่ละตัวนำมารวมกัน ค่า conductances ของตัวต้านทานจะถูกนำมารวมกันเพื่อพิจารณาค่า conductances ของเครือข่าย ดังนั้นค่าความต้านทานเทียบเท่า (Req) ของเครือข่ายที่สามารถคำนวณได้ดังนี้ :
ดังนั้น ตัวอย่างเช่น ตัวต้านทาน 10 โอห์มต่อขนานกับตัวต้านทาน 5 โอห์มและ 15 โอห์ม ตัวต้านทานจะผลิตส่วนผกผันของ 1/10+1/5+1/15 หรือ 1/(.1+.2+.067) = 2,725 โอห์ม ยิ่งมีจำนวนของตัวต้านทานต่อขนานกันมากเท่าไร ความต้านทานโดยรวมยิ่งน้อยลงเท่านั้น และความต้านทานรวมจะไม่สูงไปกว่าตัวต้านทานที่มีค่าต่ำสุดในกลุ่ม(ในกรณีข้างต้นตัวต้านทานน้อยที่สุดคือ 5 โอห์ม ดังนั้นความต้านทานรวมของตัวต้านทานที่ต่อกันแบบคู่ขนานจะไม่มีทางสูงกว่า 5 โอห์ม)
ความต้านทานขนานเทียบเท่าสามารถแสดงในสมการโดยสองเส้นแนวตั้ง "||" (เหมือนในเรขาคณิต)ให้เป็นสัญลักษณ์ง่าย ๆ บางครั้ง สอง slashes "//" ถูกนำมาใช้แทน "||" ในกรณีที่ แป้นพิมพ์หรือฟ้อนท์ขาดสัญลักษณ์เส้นแนวตั้ง สำหรับกรณี ที่สองตัวต้านทานต่อแบบขนานนี้สามารถคำนวณโดยใช้ :
เครือข่ายตัวต้านทานที่มีการรวมกันของการเชื่อมต่อแบบขนานและอนุกรมสามารถแบ่งออกเป็นส่วนเล็ก ๆ ที่มีบางตัวต่ออนุกรมและบางตัวต่อขนานกัน ยกตัวอย่างเช่น
อย่างไรก็ตาม เครือข่ายตัวต้านทานที่ซับซ้อนบางส่วนไม่สามารถแก้ไขได้ด้วยลักษณะนี้ จำเป็นต้องใช้การวิเคราะห์วงจรที่ซับซ้อนมากขึ้น เช่นพิจารณาลูกบาศก์อันหนึ่ง แต่ละขอบถูกแทนที่ด้วยตัวต้านทานตัวหนึ่ง แล้วความต้านทานจะเป็นเท่าไร ถ้าวัดระหว่างสองจุดตรงข้ามในแนวดิ่ง  ในกรณีที่มี 12 ตัวต้านทานเทียบเท่าก็สามารถแสดงให้เห็นว่าความต้านทานจากมุมหนึ่งมาอีกมุมหนึ่งจะเป็น 5⁄6 ของความต้านทานแต่ละตัว ทั่วไปแล้ว การแปลง Y- Δ หรือ วิธีการเมทริกซ์ที่เรียกว่า Equivalent impedance transforms#2-terminal, n-element, 3-element-kind networks สามารถนำมาใช้เพื่อแก้ปัญหาดังกล่าว
หนึ่งในการใช้งานภาคปฏิบัติของความสัมพันธ์เหล่านี้คือ ค่าที่ไม่ได้มาตรฐานของความต้านทาน โดยทั่วไปจะสามารถถูกสังเคราะห์โดยการเชื่อมต่อค่ามาตรฐานหลายตัวแบบอนุกรมหรือแบบขนาน นอกจากนี้ยังสามารถถูกนำมาใช้เพื่อให้ได้ความต้านทานที่มีระดับพลังงานสูงกว่าของแต่ละตัวต้านทานที่ถูกใช้ ในกรณีพิเศษของตัวต้านทาน N ตัวขนาดเดียวกัน ทั้งหมดถูกเชื่อมต่อ แบบอนุกรม หรือแบบขนาน ระดับพลังงานของตัวต้านทานรวมจะเท่ากับ N เท่าของระดับพลังงานของตัวต้านทานแต่ละตัว
ทฤษฎีการทำงาน > กระจายพลังงานความร้อน

ณ เวลาใดเวลาหนึ่ง กำลังงาน P ที่ถูกบริโภคโดยตัวต้านทานที่มีค่าความต้านทาน R (โอห์ม)จะถูกคำนวณเป็น :
P=I^{2}R=IV={\frac {V^{2}}{R}}
เมื่อ V (โวลต์) เป็นแรงดันไฟฟ้าตกคร่อมตัวต้านทานและ I (แอมป์) เป็นกระแสไฟฟ้าที่ไหล ผ่านมัน รูปแบบแรกคือคำสอนที่พูดขึ้นใหม่ของกฎข้อที่หนึ่งของจูล โดยการใช้กฎของโอห์ม รูปแบบอื่นอีกสองอย่างสามารถถูกนำมาต่อยอดได้ กำลังนี้จะถูกแปลงเป็นความร้อนซึ่งจะต้องกระจายไปในร่างกายของตัวต้านทาน
พลังงานความร้อนทั้งหมดที่ถูกปล่อยออกมาในช่วงเวลาหนึ่งสามารถกำหนดได้จากผลรวมของกำลังงานในช่วงเวลานั้น:
ดังนั้น เราสามารถเขียนกำลังงานเฉลี่ยที่กระจายไปในช่วงเวลานั้นโดยเฉพาะได้ว่า
ถ้าเวลาช่วง t1 - t2 ถูกเลือกให้เป็นหนึ่งรอบที่สมบูรณ์ของสัญญาณเป็นระยะ ๆ (หรือเลขจำนวนเต็มของรอบ) ดังนั้น ผลนี้จะมีค่าเท่ากับกำลังงานเฉลี่ยระยะยาวที่สร้างขึ้นเป็นความร้อน ซึ่งจะมีการกระจายไปอย่างต่อเนื่อง. ด้วยสัญญาณเป็นระยะ ๆ (เช่น/ แต่ไม่จำกัดแค่เพียงคลื่นไซน์) ดังนั้นค่าเฉลี่ยในช่วงรอบที่สมบูรณ์ (หรือในระยะยาว) นี้จะหาได้จาก  {\bar {P}}=I_{rms}V_{rms}=I_{rms}^{2}R={\frac {V_{rms}^{2}}{R}} เมื่อ Irms และ Vrms เป็นค่า root mean square ของกระแสและแรงดัน ในกรณีใด ๆ ความร้อนที่ถูกสร้างขึ้นในตัวต้านทานที่จะต้องถูกกระจายไปก่อนที่อุณหภูมิของมันเพิ่มขึ้นมากเกินไป
ตัวต้านทานจะมีอัตราการใช้งานตามการกระจายกำลังงานสูงสุด ตัวต้านทานเดี่ยว ๆ ส่วนใหญ่ใน ระบบอิเล็กทรอนิกส์โซลิดสเตทสามารถดูดซับกำลังไฟฟ้าได้น้อยกว่าหนึ่งวัตต์มากและไม่ต้องให้ความสนใจกับระดับกำลังงานเป็นพิเศษ ตัวต้านทานดังกล่าวรวมทั้งส่วนใหญ่ของแพคเกจตามรายละเอียดด้านล่างนี้ มักจะมีการจัดอัตราเป็น 1/10, 1/8 หรือ 1/4 วัตต์
ตัวต้านทานที่ต้องกระจายกำลังงานจำนวนมาก เช่นที่ใช้โดยเฉพาะอย่างยิ่งในแหล่งจ่ายไฟ วงจรการแปลงกำลังงาน และตัวขยายสัญญาณกำลัง โดยทั่วไปจะเรียกว่า ตัวต้านทานกำลัง  การกำหนดนี้ถูกนำมาใช้อย่างหลวม ๆ สำหรับตัวต้านทานที่มีอัตรากำลังที่ 1 วัตต์หรือมากกว่า ตัวต้านทานกำลังมีขนาดใหญ่กว่าและอาจจะไม่ได้ใช้ค่า, รหัสสี, และแพคเกจภายนอกที่อธิบายไว้ด้านล่าง
หากกำลังงานเฉลี่ยที่กระจายไปโดยตัวต้านทานมีมากกว่าอัตรากำลังงานของมัน ความเสียหายบนตัวต้านทานอาจเกิดขึ้นหรืออาจเปลี่ยนแปลงความต้านทานอย่างถาวร ซึ่งแตกต่างจากการเปลี่ยนแปลงย้อนกลับของความต้านทานเนื่องจาก ค่าสัมประสิทธิ์อุณหภูมิของมันเมื่อมันอุ่น กระจายกำลังงานมากเกินไปอาจเพิ่มอุณหภูมิของตัวต้านทานจนถึงจุดที่มันสามารถเผาไหม้แผงวงจรหรือชิ้นส่วนที่อยู่ใกล้เคียง หรือแม้กระทั่งทำให้เกิดไฟไหม้ มีตัวต้านทานที่ออกแบบมาไม่ติดไฟ ซึ่งจะหยุดทำงาน (เปิดวงจร) ก่อนที่จะมันจะร้อนมากเกินไปจนเป็นอันตราย
แต่ถ้าการไหลเวียนของอากาศไม่ดี หรืออยู่สูงจากพื้นดิน หรือทำงานในอุณหภูมิที่สูง ตัวต้านทานอาจต้องใช้อัตราการกระจายกำลังงานที่สูงกว่าปกติ
นอกจากนี้ ตัวต้านทานบางชนิดและบางอัตรา ยังอาจมีอัตราแรงดันไฟฟ้าสูงสุด ซึ่งอาจจำกัด การกระจายกำลังที่มีอยู่สำหรับค่าความต้านทานที่สูงขึ้น